Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 301

3. Szövegalkotás A) Szóbeli nyelvhasználat A kommunikációban a beszédhelyzethez, a témához, a partnerhez való igazodás képessége, a kulturált nyelvi magatartás. A szövegfonetikai eszközök (szünet, beszédtempó, hangerõ) kifejezõ használata. Szóbeli kommunikációs helyzetek az iskolában és a mindennapi életben, pl. személyek és tárgyak leírása, élmények és hangulatok kifejezése, információ- és tanácskérés, udvariassági formák. Az érvelés technikájának tudatos alkalmazása irodalmi témában és mindennapi kérdések megválaszolásában. A horvát nyelv hangtani, alaktani és mondattani szabályainak megfelelõ nyelvhasználat a beszédben. A helyes szóhangsúly követése, a horvát hanglejtés szabályainak való megfelelés. Frazeológiai kifejezések és vonzatok helyes használata a beszédben. Néhány horvát frazeológiai kifejezés megfeleltetése a magyarral. Annak igazolása, hogy a horvát és a magyar állandósult szókapcsolatok nem mindig fordíthatók le szó szerint, illetve, hogy a horvát és magyar nyelvben eltérhetnek a vonzatok. A logikus érvelést követõ részvétel vitában, személyes állásfoglalás kifejtése különbözõ témában. Pl. egy irodalmi mû szereplõjének értékrendjérõl. A helytelen szó- és mondathangsúly okozta kellemetlenségek (jelentésváltozás) igazolása példák alapján. A frazeológiai kifejezések használatának kötöttsége az egyes funkcionális stílusokban példák alapján. Az állandósult szókapcsolatok stílusértékként való használata. VIZSGASZINTEK TÉMÁK Középszint Emelt szint A magán- és nyilvános nyelvhasználat közti különbségek ismeretének bizonyítása példa alapján. Pl. nyelvhelyességi hibák, töltelékszavak, hiányos és befejezetlen mondatok használata. B) Retorika A szónoklat, a nyilvános beszéd szerepe a meggyõzésben. A nyilvános beszéd fõbb nyelvi jellemzõit befolyásoló tényezõk: a beszélõ és a hallgató viszonya, a beszélõ személyisége, a beszédhelyzet, a megnyilatkozás célja, a megnyilatkozás tárgya. A szöveg hangzó erejének és az érzelmek kifejezésének szerepe. Hatáskeltõ fogások és gesztusok. Nyilvános beszéd szerkesztése adott témára, pl. ballagás, szalagavató a tanult memoriterek és más idézetek felhasználásával. Szónoklatok a horvát irodalmi mûvekben néhány példa alapján. Pl. August Šenoa mûveiben. Adott szónoklat elemzése a megadott szempontok szerint. A pátosz. Stilisztikai eszközök, költõi képek használata és szerepe a szónoklatban. C) Írásbeli nyelvhasználat Az írásbeli és a szóbeli megnyilatkozás közti különbségek bemutatása (pl. mondatszerkesztés, szókincs, nyelvhelyesség). A szövegfajták tartalmi és formai jellemzõinek kapcsolata a kommunikációs folyamattal. Különbözõ szövegfajták (leírás, elbeszélés, dialógus) jellemzõinek ismerete és önálló szövegalkotás e mûfajokban saját élmények és olvasmányok alapján. A továbbtanuláshoz és a munkavállaláshoz szükséges szövegtípusok (esszé, ismertetés, jegyzõkönyv, kérvény, önéletrajz, pályázat, hivatalos levél, hozzászólás, köszönõlevél, meghívó, részvétnyilvánítás) normái, önálló szövegalkotás e mûfajokban. Lényegre törõ, világos felépítésû kifejtett szöveg alkotása a tájékoztató, érvelõ, meggyõzõ közlésformák valamelyikében. Az idézés technikai szabályainak ismerete és helyes alkalmazása. Az idegen szavak helyesírása fõbb szabályainak ismerete és helyes használata. Irodalmi és más példák alapján a középszinten megjelölt szövegtípusok nyelvi elemzése. Következtetések megfogalmazása az újonnan olvasott mûvek mûnemi, mûfaji sajátosságaiból, irányzati, egyedi stílusbeli jellemzõkbõl, elõadásmódból, versformákból szakszerû fogalomhasználattal.

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes